Xildhibaan Cabdiraxmaan Xoog mar uu ka hadlaayey Sicir bararka wuxuu yidhi “Xukuumaddu iyada ayaa ka masuul ah sicir bararka, tusaale ahaan haddii imika qof kale oo shicibi uu lacag soo daabacdo, waa la xidhi lahaa, waxaana lagu xidhi lahaa, lacag daabasho been abuur ah, laakiin Xukuumaddu iyada ayaa lacag soo daabacanaysa, halkii iyadu dollar suuqa ka galin lahayd, ayey iyadu kaash suuqii galinaysa, waana kaas oo doolarkii cirka ayuu marayaa, Dawladda Daahir Rayaale Kaahin, waxa qiimaha boqolka doolar lagu hayn jiray lix boqol oo kun, doolar baa suuqa la galin jiray, awood buu Baanka Dhexe lahaa, isaga ayaa doolar gacanta ku hayey, oo haddii uu doolarku kaco, Baanka ayaa suuqa ku sii dayn jiray lacag doolar ah, imika lacag doolar ah ugu tagi maysid Baankii, markaas Xukuumaddii iyada ayaa ku talagashay inuu sicir bararku sidaas ahaado, waxaana dhab ah in Xukuumaddu miisaaniyadda ku darsato mashaariic gacan ku rimis ah, tusaale ahaan warshadihii bacda, waa tii Dawladdu joojisay, dadka qaar miisaaniyada ayaa loogu daray, halka dadka qaar la qadiyey, markaas Xukuumaddu iyada ayaa dadka u kala eexanaysa, una kala hiilinaysa, markaas Xukuumaddan waxaynu ku xasuusan doona eexda, qabyaalada iyo sicir barar xadhka goostay iyo hawlihii nabadgalyada ee Guuritada oo ay la wareegtay”
